Ukulélé

Ukulélé yaiku piranti musik sing carané ngunèkaké kanthi dipethik lan lumebu kulawarga piranti musik lut. Piranti musik iki awujud gitar cilik. Sanajan dhapuré amèh padha karo gitar, nanging cacah senaré mung ana papat lan nganggo senar nilon. Ukulélé iki asalé saka Hawaii, turunan saka gitarPortugis sing arané machete. Gitar cilik iki banjur sumebar ing laladan Kepuloan Makaronesia in abad angka 19

Ing Indonesia, ana piranti musik sing mèmper, yaiku cak lan cuk.

Sajarah 

Jeneng "ukulélé" iku kapethik saka tembung-tembung ing basa Hawaii, yaiku tembung uku lan tembung lele. Tembung uku ateges "kutu" lan tembung lele ateges "njogèd".

Ukuran 

Sanajan ukulélé sing paling kondhang iku sing cilik, nanging ana sawatara ukuran sing béda-béda. Ukuran sing lumrah yaiku soprano (umum), konsèr (alto), ténor, lan bariton. Sing paling umum yaiku ukuran soprano, déné konsèr wiwit digunakaké wiwit taun 1920-an. Bariton wiwit digawè ing 1940-an.

Pranala njaba 
 http://www.madehow.com/volume-6/Ukulele.htm
 http://www.sibley-music.co.uk/ukulele.htm 

Musik